सहारनपुर : सहारनपुर की रहने वाली हर्षिता अरोड़ा ने अपने कारनामों की वजह से पूरी दुनिया में धूम मचा रखी है। सहारनपुर ही नहीं पूरे देश-विदेश में हर्षिता की चर्चा हो रही है। कक्षा आठ की पढ़ाई छोड़कर बैठी हर्षिता ने एप्पल स्टोर के लिए एक ऐसी यूजफुल ऐप बनाई है जो अमेरिका और कनाडा में तेजी से पॉपुलर हो रही है। हर्षिता ने आईओएस सिस्टम पर क्रिप्टो करेंसी प्राइस टैकर एप्लीकेशन बनाई है जो पेड ऐप है। ये ऐप दुनियाभर की क्रिप्टोकरेंसी के मूल्यों में हो रहे उतार-चढ़ाव का रियल टाइम स्टेटस बताती है। अमेरिका और कनाडा में इस ऐप को शीर्ष स्थान दिया गया है। बता दें कि सहारनपुर की बेटी हर्षिता की उम्र सिर्फ 16 साल है।